魔戒

係 J. R. R. Tolkien 喺二戰前後寫嘅史詩式魔幻小說。前傳哈比人歷險記寫畀細路睇，三部曲包首部曲魔戒現身，雙城奇謀同王者再臨。

三部曲講魔王索倫留隻有魔法嘅戒子喺「中土世界」，同班正派人點將隻魔戒毀滅，夾埋中間嘅歷險。彼得積遜後來將個古仔拍成電影，1999年開始主體拍攝，三部電影分別喺2001年、2002年同2003年上畫。

出版
《魔戒現身》，1954年出版。
《雙城奇謀》，1954年出版。
《王者再臨》，1955年出版。

相關小說
前傳《哈比人歷險記》，1937年出版，係《魔戒三部曲》之前嘅故事。
《精靈寶鑽》，由托爾金個仔克里斯托弗·托爾金整理佢阿爸遺稿，喺1977年出版，講返《哈比人歷險記》同《魔戒三部曲》之前嘅紀元嘅故事。
《未完成的故事》，1980年出版。
《中土世界的歷史》，喺1983年至1996年出版，一共有十二部書。2002年出版《中土世界的歷史：索引》。

主要角色

哈比人
佛羅多·巴金斯
山姆
皮聘
梅里
比爾柏·巴金斯
咕嚕

邁雅
甘道夫
撒魯曼
索倫

精靈
勒苟拉斯
亞玟
凱蘭崔爾
愛隆

矮人
金靂

人類
亞拉岡
波羅莫
法拉墨
迪耐瑟二世
希優頓
伊歐墨
伊歐玟

用嚟做比喻
喺2022年俄羅斯入侵烏克蘭之後，一啲烏克蘭人叫啲入侵者做「半獸人」。烏克蘭國防部長阿列克謝·列茲尼科夫喺2022年3月24號嘅演講度話「抵抗魔多嘅猛攻係唯一出路」。2022年12月，俄羅斯總統普京送咗8隻特別造嘅戒指畀8個獨立國家聯合體國家嘅領導人，佢自己都有一隻戒指，畀人話好似《魔戒》入面索倫送咗9隻戒指畀人類咁。